Oficiālais Vēstnesis L 259 , 06/10/1999 Lpp. 0027 - 0028



Komisijas Lēmums (1999. gada 8. septembris), ar ko nosaka Eiropas Lauksaimniecības virzības un garantiju fonda Garantiju nodaļas lauku attīstības pasākumu asignējumu paredzamo sadalījumu dalībvalstīm laikposmā no 2000. līdz 2006. gadam (izziņots ar dokumenta numuru C(1999) 2843) (1999/659/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un jo īpaši tās 46. panta 2. punktu, (1) tā kā 1. mērķa programmās iekļauto lauku attīstības pasākumu saistību apropriāciju asignējumu līdzfinansē ELVGF Vadības nodaļa saskaņā ar Regulas (EK) Nr. 1257/1999 35. panta 2. punkta pirmo ievilkumu; (2) tā kā Kopienas atbalstu pārējiem lauku attīstības pasākumiem līdzfinansē ELVGF Garantiju nodaļa saskaņā ar Regulas (EK) Nr. 1257/1999 35. panta 2. punkta otro ievilkumu; (3) tā kā Eiropas Padomes 1999. gada 24. un 25. marta Berlīnes sanāksmes prezidentūras secinājumu 23. punktā ir noteikts finanšu plāns attiecībā uz lauku attīstību un papildu pasākumiem, ko finansē ELVGF Garantiju nodaļa laikposmā no 2000. līdz 2006. gadam; (4) tā kā saskaņā ar Regulas (EK) Nr. 1257/1999 46. panta 2. punktu Komisija piešķir sākotnējos asignējumus dalībvalstīm attiecībā uz lauku attīstības pasākumiem, ko līdzfinansē ELVGF Garantiju nodaļa, sadalot šos asignējumus pa gadiem un izmantojot objektīvus kritērijus, kuros ņem vērā konkrēto stāvokli un vajadzības, kā arī pasākumus, kas veicami jo īpaši attiecībā uz vidi, darba vietu radīšanu un ainavas saglabāšanu; (5) tā kā, ņemot vērā konkrētās strukturālās grūtības lauku apvidos, kas, saskaņā ar struktūrfondu 2. mērķi, ir tiesīgi saņemt atbalstu, Komisija cenšas nodrošināt, lai lauku attīstības pasākumu izstrādē Kopienas atbalsta intensitāte uz vienu iedzīvotāju šajos apvidos būtu ievērojami augstāka nekā apvidos, uz kuriem neattiecas 1. mērķis vai 2. mērķis, ciktāl minētais atbalsts attiecas uz Regulas (EK) Nr. 1257/1999 33. pantā aprakstītajiem pasākumiem; (6) tā kā jāņem vērā Eiropas Padomes 1999. gada 24. un 25. marta Berlīnes sanāksmes prezidentūras secinājumu 22. punkts; (7) tā kā saskaņā ar Regulas (EK) Nr. 1257/1999 46. panta 3. punktu Komisija pielāgo sākotnējo asignējumu faktiskajiem izdevumiem un pārskatītajām izdevumu prognozēm, ko iesniegušas dalībvalstis, ņemot vērā programmas mērķus, IR PIEŅĒMUSI ŠĀDU LĒMUMU. 1. pants Sākotnējie asignējumi dalībvalstīm attiecībā uz lauku attīstības pasākumiem, ko līdzfinansē ELVGF Garantiju nodaļa, laikposmā no 2000. līdz 2006. gadam ir noteikti šā lēmuma pielikumā. 2. pants Šis lēmums ir adresēts dalībvalstīm. Briselē, 1999. gada 8. septembrī Komisijas vārdā — Komisijas loceklis Franz Fischler -------------------------------------------------- PIELIKUMS Atbalsts lauku attīstībai laikposmā no 2000. līdz 2006. gadam Asignējumi dalībvalstīm Dalībvalsts | Līdzekļu asignējums | gada vidējā summa miljonos EUR 1999. gada cenās | % | Beļģija | 50 | 1,2 | Dānija | 46 | 1,1 | Vācija | 700 | 16,1 | Grieķija | 131 | 3,0 | Spānija | 459 | 10,6 | Francija | 760 | 17,5 | Īrija | 315 | 7,3 | Itālija | 595 | 13,7 | Luksemburga | 12 | 0,3 | Nīderlande | 55 | 1,3 | Austrija | 423 | 9,7 | Portugāle | 200 | 4,6 | Somija | 290 | 6,7 | Zviedrija | 149 | 3,4 | Apvienotā Karaliste | 154 | 3,5 | Kopā | 4339 | 100 | --------------------------------------------------